WTI พุ่งกว่า 2% จ่อทะลุ 115 เหรียญ กังวลน้ำมันตึงตัว
WTI พุ่งกว่า 2% จ่อทะลุ 115 เหรียญ กังวลน้ำมันตึงตัวจากการที่สหภาพยุโรป (EU) เตรียมบังคับใช้มาตรการคว่ำบาตรน้ำมันจากรัสเซีย โดย ณ เวลา 19.44 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. เพิ่มขึ้น 2.31 ดอลลาร์ หรือ 2.05% สู่ระดับ 114.71 ดอลลาร์/บาร์เรล
WTI พุ่งกว่า 2% จ่อทะลุ 115 เหรียญ กังวลน้ำมันตึงตัว โดย ณ เวลา 19.44 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. เพิ่มขึ้น 2.31 ดอลลาร์ หรือ 2.05% สู่ระดับ 114.71 ดอลลาร์/บาร์เรล
18 พ.ค. 2565

ผู้สื่อข่าวรายงานว่า สัญญาน้ำมันดิบล่วงหน้า WTI พุ่งขึ้นกว่า 2% ใกล้แตะ 115 ดอลลาร์ในวันนี้(18พ.ค.65) ท่ามกลางความกังวลเกี่ยวกับภาวะน้ำมันตึงตัว โดย ณ เวลา 19.44 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. ซึ่งมีการซื้อขายที่ตลาด NYMEX เพิ่มขึ้น 2.31 ดอลลาร์ หรือ 2.05% สู่ระดับ 114.71 ดอลลาร์/บาร์เรล
โดยราคาน้ำมันได้แรงหนุนจากการที่สหภาพยุโรป (EU) เตรียมบังคับใช้มาตรการคว่ำบาตรน้ำมันจากรัสเซีย โดย EU จะจัดการประชุมสุดยอดในวันที่ 30-31 พ.ค.เพื่อพิจารณาข้อตกลงดังกล่าว
นอกจากนี้ นักลงทุนยังขานรับอุปสงค์น้ำมันที่จะเพิ่มขึ้นในจีน จากการที่นครเซี่ยงไฮ้วางแผนที่จะยุติมาตรการล็อกดาวน์ในวันที่ 1 มิ.ย. หลังไม่พบผู้ติดเชื้อโควิด-19 รายใหม่ในชุมชนติดต่อกันเป็นวันที่ 3 ซึ่งถือเป็นการบรรลุเป้าหมายสำคัญที่ทางการเซี่ยงไฮ้กำหนดไว้เพื่อเป็นเกณฑ์สำหรับการเริ่มต้นผ่อนปรนมาตรการล็อกดาวน์ที่บังคับใช้มานานกว่า 6 สัปดาห์
โดยนักลงทุนจับตาการเปิดเผยตัวเลขสต็อกน้ำมันดิบสหรัฐของสำนักงานสารสนเทศด้านการพลังงานของรัฐบาลสหรัฐ (EIA) ในวันนี้ โดยนักวิเคราะห์คาดว่าสต็อกน้ำมันดิบสหรัฐลดลงในสัปดาห์ที่แล้ว